als_Latn dik_Latn sag_Latn
TIRANË- Zbulohen detaje të reja nga sherri i mbrëmshëm i prezantueses së njohur Luana Vjollca dhe arsyet pse i dashuri i saj Krenar Çoçaj u rrah nga fansi “i çmendur i Luanës, një person që me sa duket e ndjek ngado shkon, Besmir Lila 31-vjeç.
BalkanWeb ka zbardhur të gjithë ngjarjen që nga momenti kur fansi i fiksuar pas Luanës i afrohet tek makina dhe
Siç raporton gazetarja Dorjana Bezat, Luana ka qenë quke ecur në rrugën “Teodor Keko” në Unazë të Re me makinën e saj, ndërsa nga pas ka qenë i dashuri Krenar Çoçaj me një makinë Range Rover.
Kur kanë qenë pranë një semafori, makinat kanë ngecur në trafik dhe në ato momente Besmir Lila i ka prerë rrugën Luana Vjollcës, duke i shkuar tek xhami i makinës, ku i ka kërkuar që ajo të hapë xhamin e të komunikojë me të.
Duke parë ketë situatë, i dashuri i saj nuk e ka duruar dot dhe i ka kërkuar Besmirit të mos e shqetësojë më Luanën, pasi ka qenë në dijeni të përndjekjeve këmba-këmbës prej 3 muajsh.
Por Lila i është përgjigjur me dhunë duke e grushtuar Çocajn. Në këtë konflikt është përfshirë edhe Luana, e cila ka tentuar të ndajë djemtë.
Në konflikt e sipër, Lila ka tentuar të nxjerrë nga çanta dhe një pistoletë, por fatmirësisht nuk mundi ta përdorte, pasi pak minuta më vonë në zonë ka qenë duke patrulluar shefi i krimeve të komisariatit nr. 6 së bashku me një patrullë, e cila ka ndërhyrë menjëherë duke bërë shoqërimin e 2 djemve në komisariat.
Policia sekuestroi dhe armën pa leje që posedonte Besmir Lila. Pas marrjes në pyetje i dashuri i Luanës u la i lirë, ndërsa Besim Lila u arrestua në flagrancë për “përndjekje dhe armëmbajtje pa leje”.
(m.a/BalkanWeb)
als_Latn als_Latn als_Latn als_Latn als_Latn als_Latn als_Latn als_Latn bos_Latn